Publication: Magyar Közlöny
Issue: MK-2000-67 (Year: 2000, Number: 67)
Era: 1990-2004
Section: 44 Lásd a 101/2000. (VI. 27.) Korm. rendeletet.
Paragraph Index: 358

87. §-ban előírt igazolások bemutatására. A szerződés részletesen tartalmazza a támogatás pénzfelhasználásának, a pénzek kezelésének, a beruházás műszaki és gazdasági ellenőrzésének, minősítési követelményének, a beruházás utáni elszámolásnak a feltételeit. A támogatásban részesített beruházás műszaki tartalma a pályázatban szereplőhöz képest csak rendkívül indokolt esetben és csak a Gazdasági Minisztérium engedélyével módosítható, amennyiben mégis megtörténne az engedély nélküli eltérés, az automatikusan a támogatás elvesztését jelenti. A támogatás folyósítására akkor nyílik lehetőség, ha az önkormányzat — a szerződéskötéstől számított maximum 90 napon belül — bemutatja az érvényes hatósági engedélyeket. Ez után a folyósítás a készültségi fokkal arányosan és utólagosan, az önkormányzat által benyújtott számlák és teljesítést igazoló dokumentumok alapján történik, a számla benyújtását követő 30 napon belül. A folyósítás az önkormányzat által készpénzben vállalt saját forrás és az állami támogatás arányában történik. A támogatási szerződésben vállalt kötelezettségek teljesülését, az elvégzett munka műszaki tartalmát a Gazdasági Minisztérium, illetve annak megbízottai a számla kifizetése előtt a helyszínen is ellenőrizhetik. A pályázati feltételek és a vállalt kötelezettségek ellenőrzése A Gazdasági Minisztérium, illetve annak megbízottjai jogosultak a vállalt kötelezettségek — tulajdonlás, működtetés, lakbérképzés, támogatás, bérbeadási rendszer — betartását bármikor ellenőrizni. A pályázat eljárási díja Maximum 15 bérlakással való bővítés esetén: 10 000 Ft 16—30 bérlakással való bővítés esetén: 30 000 Ft 30-nál több bérlakással való bővítés esetén: 50 000 Ft Az eljárási díjat a Nemzeti Lakás Célelőirányzat 10032000-01220139-50004009 számú számlájára kell befizetni. Az eljárási díj befizetését igazoló szelvényt a pályázati anyaggal együtt kell leadni. Általános tudnivalók A pályázatot 3 példányban kizárólag postai úton lehet benyújtani „Állami Támogatású Bérlakás Program” megnevezéssel a Gazdasági Minisztérium Lakáspolitikai Főosztályának címezve. 1055 Budapest, Vigadó u. 6. A beküldött pályázati anyagokat a bizottság nem küldi vissza. A pályázattal kapcsolatban további információk kérhetők a Gazdasági Minisztérium Lakáspolitikai Főosztályán (1055 Budapest, Vigadó u.6.) a 06-80-202-926 telefonszámon. 2000/67. szám

Source: https://magyarkozlony.hu/hivatalos-lapok/65b1abcc182d4222d828a10c9c98d6af7c491066/dokumentumok/949266f8a79003d96040a8440884401f64be8cd9/letoltes